	1.  NAPIREND
	Ügyiratszám                                  …….../          /2016.            

	ELŐTERJESZTÉS

a Társulási Tanács 2016. december 5.-i nyilvános ülésére


	Tárgy: 
	Az óvoda fenntartó Társulás Társulási Megállapodásának, valamint a „Kacagó” Napközi Otthonos Óvoda Alapító okirat módosítására javaslat.


	Előterjesztő:
	Bedő Lajos Sándor Társulás elnöke



	Előkészítő: 
	dr. Gelencsér Ottó jegyző



	Meghívottak: 
	óvodavezető

	Előterjesztést látta: 
	………………………….

Dr. Gelencsér Ottó

      jegyző


Tisztelt Társulási Tanács !
A Magyarország 2017. évi költségvetéséről szóló 2016. évi XC. törvény 2. melléklet III. 5. pontjának ( Intézményi gyermekétkeztetés támogatása)  rendelkezései értelmében a települési önkormányzatot csak abban az esetben illeti meg ez a fajta kötött felhasználású támogatás , ha az önkormányzat saját fenntartásában lévő költségvetési szerv útján , társult feladatellátás esetén a társulás által fenntartott költségvetési szerv útján , vagy gazdasági társaságtól vásárolt szolgáltatással biztosítja az étkeztetést. 

Társult feladatellátás esetén a székhely önkormányzat igényelhet támogatást.

A Magyar Államkincstár VESZ -ÁH /10-42/2016 számú tájékoztatójában jelezte , hogy amennyiben az önkormányzat (társulás) a konyhát köznevelési intézménybe (óvoda) kívánja integrálni a jogszabályváltozásból eredő módosítás – figyelemmel a köznevelésről szóló 2011. évi CXC törvény 4.§ 11. pontjában foglaltakra – nem ütközik a köznevelési törvény 84.§ szerinti nevelési év közbeni  átszervezés tilalmába. A MÁK álláspontja szerint a fentiekre figyelemmel célszerű  a konyhát az önállóan vagy társult formában fenntartott óvoda intézménybe integrálni.

A zalahalápi főzőkonyha az alapítása óta ún. szakfeladaton működött , nem volt intézményi keretek közé szervezve. A korábbi évek tapasztalatai azt mutatják , hogy az intézményesítésnek már  a konyha alapításakor meg kellett volna történni. A konyha épületrésze közművek szempontjából kb. 3 éve  önálló mérési lehetőséggel rendelkezik , ami a költségvetési tervezés , elszámolás alapja.

 A konyha szervezetileg az óvodába integrálódik , vezetője az óvoda vezető , azonban szakmai vezetését a mindenkori főszakács biztosítja.

Az óvoda intézmény „átszervezése” szükségessé teszi a Társulási Megállapodás és a Alapító okirat módosítását , kiegészítését. 

A Társulási Megállapodás és az Alapító okirat módosítása a jelen előterjesztés mellékletét képezi.

A Társulás Megállapodás módosítása a tag önkormányzatok képviselő-testületeinek minősített többséggel meghozott határozatával lehetséges. Az idő rövidsége miatt javaslom , hogy a Társulási Tanács ülést követően a képviselő-testületek nyomban határozzanak a Társulási Tanács által előzetesen megtárgyalt  módosítás elfogadásáról .

 Erre azért van szükség , hogy a törzskönyvi nyilvántartásba vétel mielőbb elkezdődhessen  , a változások 2016. december 31. -éig átvezetésre kerüljenek.

Kérem a Tisztelt Társulási Tanácsot , hogy az előterjesztés mellékletét képező Társulási Megállapodás és Alapító Okirat módosítást megtárgyalni szíveskedjenek , és fogadják el a határozati javaslatot.
Zalahaláp , 2016. november 29.









    Bedő Lajos Sándor



                   Társulás elnöke
….. /2016. (            ) Társulási Tanács Határozata

1.) Zalahaláp, Sáska Községek Önkormányzatainak Óvodafenntartó Társulása Társulási Tanácsa a „Kacagó” Napközi Otthonos Óvoda társult fenntartásáról szóló Társulási Megállapodás módosítását elfogadja. A módosítás eredményeként a zalahalápi főzőkonyha integrálásra kerül a Társulás által fenntartott óvoda intézménybe.

A Társulási Megállapodás módosítása társulási tag önkormányzatok képviselő – testületeinek minősített többséggel meghozott határozataival válik érvényessé.
2.) Zalahaláp, Sáska Községek Önkormányzatainak Óvodafenntartó Társulása Társulási Tanácsa a „Kacagó” Napközi Otthonos Óvoda társult Alapító okirat módosítására vonatkozó határozati javaslatot az előterjesztés mellékletét képező javaslattal megegyező tartalommal elfogadja. Az Alapító Okirat kiegészül a 096015 „gyermekétkeztetés köznevelési intézményben” megnevezésű feladattal.
A Társulási Tanács felkéri az elnököt, hogy a változások törzskönyvi nyilvántartáson történő átvezetése, valamint az engedélyező hatóságoknak történő megküldése érdekében az intézkedéseket tegye meg.
Határidő: folyamatos

Felelős: Társulás elnöke, Jegyző









Bedő Lajos Sándor 




   Társulás elnöke
